Արդարեւ, ռուս իմաստուն լրագրողները, Աբխազիոյ եւ Օսիայի անկախութեան ճանաչման մէջ մինակ չմնալու համար, կը դիմեն կովկասեան ժողովուրդներու գաղութներուն: Աբազ, Չերքեզ, Չեչեն եւ Օս ժողովուրդներէն մեծ հատուածներ, 19-րդ դարու սկիզբին, փախչելով ռուսերէն, ապաստանեցան Օսմանեան կայսրութեան, որպէս հոգեկից հարազատ երկրի: Վերոյիշեալ ժողովուրդներուն մեծ մասը, իր պատմական հայրենիքէն հեռու կը գտնուի: Առնենք Աբխազները որպէս օրինակ: Այս ժողովուրդը, որ հինէն քրիստոնեայ էր, եւ արեւմտեան վրացական ժողովուրդներու հետ պետութիւն կերտած, օսմանեան տիրապետութեան շրջանին իսլամացաւ: Կազմուած են երկու մեծ ցեղային միաւորներէ՝ աբազներ եւ աբխազներ: Չերքեզ-կաբարդին ժողովուրդին հետ ցեղակցական կապ ունին, կը պատկանին նոյն կովկասեան լեզուական ընտանիքին: